ROCK งบฯแจ่ม! ไตรมาส 2 พลิกกำไรรับยอดขายเพิ่มขึ้น
ROCK งบฯแจ่ม! ไตรมาส 2 พลิกกำไร 9.54 ลบ.จากปีก่อนที่ขาดทุน 6.56 ลบ.รับยอดขายเพิ่มขึ้นประกอบกับควบคุมต้นทุนใช้จ่ายได้ดี ขณะที่ 6 เดือนแรกมีกำไร 23.45 ลบ.จากปีก่อน 19.78 ลบ.
11 ส.ค. 2558

บริษัท ร้อกเวิธ จำกัด (มหาชน) หรือ ROCK รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 9.54 ล้านบาท หรือมีกำไรสุทธิ 0.48 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 6.56 ล้านบาท หรือขาดทุนสุทธิ 0.33 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 23.45 ล้านบาท หรือ 1.77 บาทต่อหุ้น จากช่วงเดียวกันของปีก่อนที่มีกำไรสุทธิ 19.78 ล้านบาท หรือ 0.99 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมียอดขายเพิ่มขึ้นจากสภาวะเศรษฐกิจและการเมืองที่ดีขึ้น ประกอบกับควบคุมค่าใช้จ่ายอย่างต่อเนื่อง